CELEX: 32016R2016
Language: lt
Date: 2016-11-17 00:00:00
Title: 2016 m. lapkričio 17 d. Komisijos įgyvendinimo reglamentas (ES) 2016/2016, kuriuo dėl veikliųjų medžiagų acetamiprido, benzenkarboksirūgšties, flazasulfurono, mekopropo-P, mepanipirimo, mezosulfurono, propinebo, propoksikarbazono, propizamido, propikonazolo, Pseudomonas chlororaphis padermės MA 342, piraklostrobino, chinoksifeno, tiakloprido, tiramo, ziramo ir zoksamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE )

18.11.2016   
            
            
               LT
            
            
               Europos Sąjungos oficialusis leidinys
            
            
               L 312/21
            
         KOMISIJOS ĮGYVENDINIMO REGLAMENTAS (ES) 2016/2016
   2016 m. lapkričio 17 d.
   kuriuo dėl veikliųjų medžiagų acetamiprido, benzenkarboksirūgšties, flazasulfurono, mekopropo-P, mepanipirimo, mezosulfurono, propinebo, propoksikarbazono, propizamido, propikonazolo, Pseudomonas chlororaphis padermės MA 342, piraklostrobino, chinoksifeno, tiakloprido, tiramo, ziramo ir zoksamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos laikomos patvirtintomis pagal Reglamentą (EB) Nr. 1107/2009;
            
         
               (2)
            
            
               Komisijos reglamentu (ES) Nr. 823/2012 (3) nukrypta nuo veikliųjų medžiagų benzenkarboksirūgšties, flazasulfurono, mekopropo-P, mezosulfurono, propinebo, propoksikarbazono, propizamido, propikonazolo, piraklostrobino ir zoksamido patvirtinimo galiojimo laikotarpių. Šių medžiagų patvirtinimo galiojimas baigsis 2017 m. sausio 31 d.;
            
         
               (3)
            
            
               veikliųjų medžiagų acetamiprido, mepanipirimo, Pseudomonas chlororaphis padermės MA 342, chinoksifeno, tiakloprido, tiramo ir ziramo patvirtinimo galiojimas buvo pratęstas Komisijos įgyvendinimo reglamentu (ES) Nr. 1197/2012 (4). Šių medžiagų patvirtinimo galiojimas baigsis 2017 m. balandžio 30 d.;
            
         
               (4)
            
            
               paraiškos dėl šių medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (5);
            
         
               (5)
            
            
               atsižvelgiant į tai, kad medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai nustos galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;
            
         
               (6)
            
            
               atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento, kuriuo nepratęsiamas veikliųjų medžiagų patvirtinimo galiojimas, įsigaliojimo data, priklausomai nuo to, kuri iš šių datų bus vėlesnė. Tais atvejais, kai Komisija priims reglamentą, kuriuo pratęsiamas šio reglamento priede nurodytos veikliosios medžiagos patvirtinimo galiojimas, Komisija stengsis nustatyti, kai tinkama, kuo ankstesnę taikymo datą;
            
         
               (7)
            
            
               todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  2012 m. rugsėjo 14 d. Komisijos reglamentas (ES) Nr. 823/2012, kuriuo dėl veikliųjų medžiagų 2,4-DB, benzenkarboksirūgšties, beta-ciflutrino, etilkarfentrazono, Coniothyrium minitans (padermė CON/M/91–08 (DSM 9660)), ciazofamido, ciflutrino, deltametrino, p-dimetenamido, etofumezato, etoksisulfurono, fenamidono, flazasulfurono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mekopropo, mekopropo-P, mezosulfurono, mezotriono, oksadiargilo, oksasulfurono, pendimetalino, pikoksistrobino, propikonazolo, propinebo, propoksikarbazono, propizamido, piraklostrobino, siltiofamo, trifloksistrobino, varfarino ir zoksamido patvirtinimo galiojimo pabaigos datų nukrypstama nuo Įgyvendinimo reglamento (ES) Nr. 540/2011 (OL L 250, 2012 9 15, p. 13).
   
      (4)  2012 m. gruodžio 13 d. Komisijos įgyvendinimo reglamentas (ES) Nr. 1197/2012, kuriuo dėl veikliųjų medžiagų acetamiprido, alfa cipermetrino, Ampelomyces quisqualis padermės AQ 10, benalaksilo, bifenazato, bromoksinilo, chlorprofamo, desmedifamo, etoksazolio, Gliocladium catenulatum padermės J1446, imazosulfurono, laminarino, mepanipirimo, metoksifenozido, milbemektino, fenmedifamo, Pseudomonas chlororaphis padermės MA 342, chinoksifeno, s-metolachloro, tepraloksidimo, tiakloprido, tiramo ir ziramo patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 342, 2012 12 14, p. 27).
   
      (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
   
      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:
      
                  1)
               
               
                  šeštoje skiltyje propinebo (54 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  2)
               
               
                  šeštoje skiltyje propizamido (55 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  3)
               
               
                  šeštoje skiltyje mekopropo-P (57 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  4)
               
               
                  šeštoje skiltyje propikonazolo (58 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  5)
               
               
                  šeštoje skiltyje tiramo (73 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  6)
               
               
                  šeštoje skiltyje ziramo (74 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  7)
               
               
                  šeštoje skiltyje mezosulfurono (75 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  8)
               
               
                  šeštoje skiltyje propoksikarbazono (76 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  9)
               
               
                  šeštoje skiltyje zoksamido (77 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  10)
               
               
                  šeštoje skiltyje benzenkarboksirūgšties (79 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  11)
               
               
                  šeštoje skiltyje flazasulfurono (80 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  12)
               
               
                  šeštoje skiltyje piraklostrobino (81 įrašas) patvirtinimo galiojimo pabaigos data pakeičiama į „2018 m. sausio 31 d.“;
               
            
                  13)
               
               
                  šeštoje skiltyje chinoksifeno (82 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  14)
               
               
                  šeštoje skiltyje Pseudomonas chlororaphis padermės MA 342 (89 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  15)
               
               
                  šeštoje skiltyje mepanipirimo (90 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  16)
               
               
                  šeštoje skiltyje acetamiprido (91 įrašas) patvirtinimo galiojimo pabaigos data pakeičiama į „2018 m. balandžio 30 d.“;
               
            
                  17)
               
               
                  šeštoje skiltyje tiakloprido (92 įrašas) patvirtinimo galiojimo pabaigos data pakeičiama į „2018 m. balandžio 30 d.“